అన్నం గణేష్

అన్నం గణేష్ భారతదేశానికి చెందిన పారా వాలీబాల్‌  పారా క్రికెట్‌ క్రీడాకారుడు. పుట్టుకతో శారీరక వైకల్యం ఉన్నప్పటికీ క్రీడలపై అపారమైన ఆసక్తితో జాతీయ, అంతర్జాతీయ స్థాయిలో పతకాలు సాధించి గుర్తింపు పొందాడు. 2028లో జరగనున్న పారా ఒలింపిక్స్‌లో పతకం సాధించడం ఆయన ప్రధాన లక్ష్యం.

 ప్రారంభ జీవితం 
అనకాపల్లి జిల్లా ఎస్‌.రాయవరం మండలం సోముదేవిపల్లి గ్రామానికి చెందిన అన్నం అర్జునరావు మణి దంపతుల కుమారుడు ఈయన. పుట్టుకతోనే ఉన్న అంగవైకల్యం, కుటుంబ ఆర్థిక ఇబ్బందులు ఉన్నప్పటికీ చిన్నప్పటి నుంచే ఆటలపై ఆసక్తి చూపాడు.  
సోముదేవిపల్లిలో 17 తరగతి, ధర్మవరంలోని డిహెచ్‌ అగ్రహారంలో 8910 తరగతులు, అనంతరం అడ్డురోడ్డులో ఇంటర్‌, యలమంచిలి ప్రభుత్వ కళాశాలలో డిగ్రీ, పీజీ పూర్తి చేశాడు.

 క్రీడా జీవితం 
గణేష్‌కు వాలీబాల్‌, క్రికెట్‌, కబడ్డీ ఆటలపై ప్రత్యేక ఆసక్తి ఉంది. పాఠశాల, కళాశాల ఆటల పోటీల్లో ప్రతిభ కనబర్చాడు. 2016 నుంచి ఆంధ్రప్రదేశ్‌ పారా వాలీబాల్‌ అసోసియేషన్‌ తరపున ప్రాతినిధ్యం వహిస్తున్నాడు.

 జాతీయ & అంతర్జాతీయ ప్రాతినిధ్యం 
ఇప్పటి వరకూ గణేష్‌ ఎనిమిది జాతీయ, రెండు అంతర్జాతీయ పోటీల్లో పాల్గొని పతకాలు సాధించాడు.

 ప్రపంచ స్థాయి పోటీలు 
 2024 – వరల్డ్‌ పారా బీచ్‌ వాలీ వాలీబాల్‌ చాంపియన్‌షిప్‌ (చైనా) – రజత పతకం
 2025 – వరల్డ్‌ కప్‌, ఫోర్ట్‌వేన్‌ (అమెరికా) – భారత జట్టులో పాల్గొన్నారు

 జాతీయ స్థాయి పోటీలు 
 10వ జాతీయ పారా వాలీబాల్‌ ఛాంపియన్‌షిప్‌ – 2022, బెంగళూరు
 11వ జాతీయ పారా వాలీబాల్‌ ఛాంపియన్‌షిప్‌ – 2023, తంజావూరు
 పారా సిట్టింగ్‌ వాలీబాల్‌ ఫెడరేషన్‌ కప్‌ – 2023, సిరువాచూర్‌  
 కజకిస్తాన్‌ టీమ్‌ ఇండియా ఎంపిక ట్రయల్స్‌ – 2023, అమరావతి
 12వ జాతీయ ఛాంపియన్‌షిప్‌ – 2024, జైపూర్‌
 13వ జాతీయ ఛాంపియన్‌షిప్‌ – 2025, ఈరోడ్‌
 వరల్డ్‌ కప్‌ టీమ్‌ ఎంపిక – 2025, బెంగళూరు యూనివర్శిటీ

 సొంతంగానే శిక్షణ 
గ్రామంలో గ్రౌండ్‌, కోచ్‌ లేకపోవడంతో గణేష్‌ యూట్యూబ్‌ వీడియోల ద్వారా స్వయంగా శిక్షణ పొందుతున్నాడు. సరైన ప్రోత్సాహం, ఆర్థిక సహాయం లభిస్తే పారా ఒలింపిక్స్‌లో సత్తాచాటగలడని భావిస్తున్నారు.

 ఇతర క్రీడలు 
పారా వాలీబాల్‌తో పాటు క్రికెట్‌లోనూ ప్రావీణ్యం ప్రదర్శించాడు.  
 రాష్ట్రస్థాయి క్రికెట్‌ పోటీల్లో పతకాలు  
 కబడ్డీ-18 జాతీయ రన్నరప్‌  
 బెస్ట్‌ రిఫెండర్‌, బెస్ట్‌ ఎటాకర్‌, బెస్ట్‌ గేమ్‌ ఛేంజర్‌ అవార్డులు  
 పారా క్రికెట్‌లో బెస్ట్‌ బ్యాట్స్‌మన్‌, మ్యాన్‌ ఆఫ్‌ ది మ్యాచ్‌

 కుటుంబ పరిస్థితులు 
పేద కుటుంబం నుంచి వచ్చిన గణేష్‌ తల్లి ఆవులు మేపుతూ జీవనం కొనసాగిస్తుండగా, తండ్రి ప్రైవేట్‌ కంపెనీలో రోజువారీ కార్మికుడు. కుటుంబానికి అండగా గణేష్‌ కూడా అవసరమైనప్పుడు చిన్న పనులు చేసేవాడు.

 లక్ష్యం 
2028 లాస్‌ ఏంజెల్స్‌ పారా ఒలింపిక్స్‌లో పతకాన్ని సాధించాలనే సంకల్పంతో ముందుకు సాగుతున్నాడు. ప్రభుత్వ మద్దతు, ముఖ్యంగా ఉద్యోగం లభిస్తే మరింత శ్రద్ధగా సాధన చేయగలడని భావిస్తున్నారు.

 సూచనలు 

వర్గం:భారత క్రీడాకారులు 
వర్గం:పారా క్రీడాకారులు
వర్గం:ఆంధ్ర ప్రదేశ్ క్రీడాకారులు